stanford-oval/wikipedia huggingface dataset:
Carl August Ehrensvärd (1858–1944)

C.A. Ehrensvärd
Carl August Ehrensvärd (16. syyskuuta 1858 Tosterup, Skåne, Ruotsi – 16. helmikuuta 1944 Tukholma, Ruotsi) oli ruotsalainen kreivi ja poliitikko, sotilasarvoltaan amiraali. Hän toimi Ruotsin meriministerinä vuosina 1907–1910. Hänen isänsä oli Ruotsin ulkoasiainministerinä toiminut Albert Ehrensvärd vanhempi. Hänen veljensä, Albert Ehrensvärd nuorempi toimi myös ulkoasiainministerinä. Ehrensvärdin lapsi, Carl August, loi mittavan uran Ruotsin puolustusvoimissa.
Carl August Ehrensvärd

Carl August Ehrensvärd voi tarkoittaa seuraavia Ehrensvärdin aatelissuvun jäseniä:
Carl August Ehrensvärd (1745–1800), taiteilija ja kenraaliamiraali
Carl August Ehrensvärd (1858–1944), amiraali, Ruotsin meriministeri 1907–1910
Carl August Ehrensvärd (1892–1974), kenraali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Carl August Ehrensvärd”, voi hakea sivunnimihaulla, laajalla sivunnimihaulla tai tekstihaulla.
Chicagon vesitorni

| Chicagon vesitorni> Chicago Water Tower |
| --- | --- |
 Chicagon vesitorni vuonna 2008.
Sijainti:  Chicago, Illinois, Yhdysvallat
Koordinaatit:  41.8971°N, 87.6244°W
Valmistumisvuosi:  1869
Julkisivumateriaali:  kalkkikivi
Leveys:  15,5 m
Korkeus:  46,2 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Chicagon vesitorni (engl. Chicago Water Tower) on vesitorni Chicagon kaupungissa Illinoisin osavaltiossa Yhdysvalloissa. Chicagon vesitorni on Yhdysvaltain toiseksi vanhin vesitorni.[lähde? ] Se valmistui vuonna 1869. Vesitornin suunnitteli yhdysvaltalainen arkkitehti William W. Boyington. Vesitorni on 46,2 metriä korkea, 15,5 metriä leveä ja se on valmistettu kalkkikivestä.
Vesitorni on Chicagon harvoja rakennuksia, jotka säilyivät kaupungin vuoden 1871 suuresta tulipalosta ja yksi viimeisistä yhä pystyssä olevista.
Aiheesta muualla

Kuvia tai muita tiedostoja aiheesta Chicagon vesitorni Wikimedia Commonsissa
Cable

| Cable |
| --- | --- |

Luoja(t):  Nathan Summers: Chris Claremont Cable: Louise Simonson Rob Liefeld
Kustantamo:  Marvel Comics
Ensiesiintyminen:  Nathan Summers: Uncanny X-Men #201 (tammikuu 1986) Cable: New Mutants #87 (maaliskuu 1990)
Henkilötiedot
Oikea nimi:  Nathan Christopher Charles Summers
Ryhmäsidokset:  X-Voima
Henkilöllisyydet:  Nathan Winters, Nathan Dayspring, Askani'son
Voimat:  telepatia, telekinesia, teknopatia, taitava tuliaseiden käsittelijä
Cable (Nathan Summers) on Rob Liefeldin luoma Marvel Comicsin sarjakuvahahmo. Nathan Summersin ensiesiintyminen omana itsenään oli Uncanny X-Men -lehden numerossa 201 vuonna 1986 ja Cablena hahmo nähtiin ensimmäisen kerran The New Mutants -lehden numerossa 87 vuonna 1990.
Hahmon fiktiivinen historia

Cable on Ryhmä-X:n Kykloopin ja Madeline Pryorin poika, johon Tuho tartutti tekno-orgaanisen viruksen. Kykloopin oli annettava poika tulevaisuudesta tulleen Askaniksi itseään kutsuvan naisen mukaan, joka sanoi voivansa pysäyttää viruksen tulevaisuudessa. Cable varttui tulevaisuudessa ja oppi pitämään tekno-orgaanisen viruksen aloillaan telekineettisillä voimillaan. Cable oli myös telepaatikko, mutta tekno-orgaanisen viruksen hallitseminen vei suuren osan hänen voimistaan. Tämän takia hän ei voinut käyttää täyttä potentiaaliaan.
Aikuisiässä Cable matkusti takaisin tähän aikaan aluksensa Graymalkinin avulla pysäyttääkseen Tuhon ja estääkseen oman tulevaisuutensa, jossa Tuho hallitsisi maailmaa. Graymalkin tuhoutui myöhemmin osittain, ja osan otti haltuunsa Magneto luodessaan Avalonin. Graymalkinin "tekoäly" oli mystinen olento, jota Cable kutsui Professoriksi. Tämä loi myöhemmin itselleen ruumiin Graymalkinin osista, kun selvisi, että Professori aiheutti Cablen tekno-orgaanisen viruksen villiintymisen. Viimeksi mainitun vuoksi X-Voima auttoi Professoria luomaan itselleen aluksen Graymalkinin jäänteistä, ja Professori lähti Maasta.
Myöhemmässä vaiheessa Cable onnistui poistamaan tekno-orgaanisen viruksen itsestään, ja hänestä tuli erittäin voimakas telekineetikko ja telepaatikko. Voimiensa kasvettua hänestä tuli äärettömän voimakas, ja hän rakensi oman keinotekoisen leijuvan saaren Graymalkinin osista. Tästä syntyi maailmanlaajuinen konflikti hallitusten huolestuessa Cablen puuhista.
Lopulta Hopeasurffari poisti Cablelta voimat kokonaan. Cable olisi kuollut, ellei häneen olisi istutettu uudestaan tekno-orgaanista olentoa, jonka avulla palannut virus saatiin hallintaan. Hän kuitenkin menetti lähes kaikki voimansa. Cable on sittemmin korvannut voimansa teknologialla, joka simuloi telekinesiaa, sekä hankkinut saarelleen laitteiston, jolla voi seurata kaikkea maailman datavirtaa Black Box -nimisen mutantin avulla.
Muissa medioissa > Televisio

Cable esiintyi X-Men -animaatiosarjan jakoissa "Slave Island", "The Cure", "Time Fugitives" osat 1 ja 2, sekä "Beyond Good and Evil" osat 1–4. Cablen ääninäyttelijänä sarjassa oli Lawrence Bayne. Tällä versiolla Cablessa on tuttu mekaaninen käsivarsi, mutta sen sanotaankin olevan bioninen rakennelma possessed, eikä tekno-orgaaninen virus kuten sarjakuvissa. Hänellä ei näytetä lainkaan telepaattisi kykyjä, vaikka hän käyttää telekinesiaa yhdessä jaksossa. Hänen kuvaillaan myös tulevan vuodesta 3999, missä hän johtaa armeijaa epätoivoisessa taistelussa Tuhoa vastaan.
Muissa medioissa > Elokuvat

Josh Brolin valittiin alun perin näyttelemään Nathan Summersia / Cablea neljässä X-Men -elokuvasarjan elokuvassa. Hahmon ainoksi esiintymiseksi jäi lopulta vuoden 2018 elokuva Deadpool 2.
Chong Gum

| Chong Gum> Henkilötiedot |
| --- | --- |
Syntynyt: 6. marraskuuta 1976 (ikä 47)
Kansalaisuus:  Pohjois-Korea
Uran tiedot
Laji:  rytminen voimistelu
Chong Gum on uransa lopettanut pohjoiskorealainen rytminen voimistelija. Hän edusti maataan vuoden 1992 kesäolympialaisissa Barcelonassa. Hän sijoittui karsintakilpailussa sijalle 27 eikä näin selvinnyt finaaleihin.
Choluteca (departementti)

Cholutecan sijainti maan kartalla
Cholutecan maaseutua
Choluteca on Hondurasin kahdeksastatoista departementista eteläisin. Se sijaitsee Tyynen valtameren Fonsecanlahden rannalla ja rajoittuu idässä Nicaraguaan. Departementin pinta-ala on 4 211 km2 ja asukasluku noin 395 000 (2004). Alue jakautuu 16 kuntaan ja pääkaupungin nimi on myös Choluteca, joka on vielä samannimisen joen rannalla. Departementti on perustettu vuonna 1825 ja siitä on erotettu El Salvadoriin rajoittuva länsiosa Vallen departementiksi vuonna 1893.
Paikannimen Cholutecan arvellaan tulevan siitä, että sinne on aikoinaan muuttanut cholotega eli choroteca-kansaa  tolteekkien imperiumista. Espanjalaiset valloittajat saapuivat alueelle jo 1500-luvun alkupuolella ja liittivät sen Guatemalan provinssiin. Alueella on metsänsuojeluohjelma, ja mahdollisuuksia ekoturismille pidetään suotuisina. Panamericana-valtatie kulkee Cholutecan kautta.
Chicagon roomalaiskatolinen arkkihiippakunta

Hiippakunnan vaakuna
Chicagon roomalaiskatolinen arkkihiippakunta (engl. Archdiocese of Chicago, lat. Archidioecesis Chicagiensis) on katolisen kirkon hiippakunta Yhdysvalloissa. Se on perustettu 28. marraskuuta 1843 ja siitä on erotettu Quincyn, Peorian, Rockfordin ja Jolietin hiippakunnat. Seurakuntia oli 356 vuonna 2013. Pyhän nimen katedraali on hiippakunnan pääkirkko.
Piispat ja arkkipiispat

William Quarter (1844–1848)
James Oliver Van de Velde (1848–1853)
Anthony O'Regan (1854–1858)
James Duggan (1859–1880)
Patrick Feehan (1880–1902)
James Edward Quigley (1903–1915)
George Mundelein (1915–1939)
Samuel Stritch (1939–1958)
Albert Gregory Meyer (1958–1965)
John Cody (1965–1982)
Joseph Louis Bernardin (1982–1996)
Francis Eugene George (1997–2014)
Blase Joseph Cupich (2014– )
Chevrolet Express

| Chevrolet Express GMC Savana |
| --- | --- |

Valmistustiedot
Valmistusmaa:   Yhdysvallat
Valmistaja:  Chevrolet GMC
Konserni:  General Motors
Valmistusvuodet:  1996–
Korimalli:  pakettiauto
Vetotapa:  takaveto neliveto
Chevrolet Express eli GMC Savana on iso pakettiauto, jota valmistaa General Motors kahdenmerkkisenä, Chevrolet ja GMC. Molemmat mallit ovat teknisesti samanlaisia.
Expressillä ja Savanalla on noin 44,8 prosentin markkinaosuus saman kokoluokan pakettiautoista Yhdysvalloissa, ja se kilpaili lopetetun Ford E-Seriesin kanssa.
Aiheesta muualla

Kuvia tai muita tiedostoja aiheesta Chevrolet Express Wikimedia Commonsissa
Chevrolet.com - Express
Christopher Hornsrud

Christopher Hornsrud
Christopher Andersen Hornsrud (15. marraskuuta 1859 – 12. joulukuuta 1960) oli norjalainen työväenpuolueen poliitikko. Hän syntyi Vikersundissa ja oli vuonna 1928 maansa pääministeri 18 päivän ajan. Hän toimi Norjan työväenliikkeessä lähes 80 vuotta. Hornsrud kuoli 101-vuotiaana ja on siten Norjan historian kaikkien aikojen pitkäikäisin pääministeri.
Chevrolet Equinox

| Chevrolet Equinox |
| --- | --- |

Valmistustiedot
Valmistusmaa:   Kanada  Meksiko  Kiina
Valmistaja:  General Motors
Valmistusvuodet:  2004–
Korimalli:  4-ovinen katumaasturi
Luokka:  J-segmentti
Edeltäjä:  Chevrolet Tracker Chevrolet Blazer Chevrolet TrailBlazer Chevrolet Captiva Sport
Teknisesti samankaltaisia:  Buick Envision GMC Terrain
Chevrolet Equinox on neliovinen katumaasturi, jota yhdysvaltalainen General Motors valmistaa Chevrolet -brändin alla. Auto esiteltiin vuonna 2003 . Sitä valmistetaan Kanadassa, Kiinassa ja Meksikossa. Aiemmin sitä valmistettiin myös Yhdysvalloissa. Nykyinen sukupolvi esiteltiin 22. syyskuuta 2016 ja se tuli myyntiin 2017.
Sukupolvet

Ensimmäinen sukupolvi
(2005-2009)
Toinen sukupolvi
(2010-2017)
Kolmas sukupolvi
(2018-)
Cabinet

| Cabinet Spawn of Possession |
| --- | --- | --- |

Studioalbumin tiedot
 Äänitetty : kesä–elokuu 2002
 Studio : Pama Studios
 Julkaistu: 14. tammikuuta 2003
 Formaatti: CD, LP (2013)
 Tuottaja(t): Magnus Sedenberg
 Tyylilaji: tekninen death metal
 Kesto: 38.09
 Levy-yhtiö: Unique Leader Records Osmose Productions (2013)
Spawn of Possessionin muut julkaisut
|   | Cabinet 2003 | Noctambulant 2006 |
Cabinet on Spawn of Possessionin esikoisalbumi, joka julkaistiin 14. tammikuuta 2003. Albumista julkaistiin vinyylipainos vuonna 2013 levymerkillä Osmose Productions.
Kappaleet

Lamashtu – 0.48 (instrumentaali)
Swarm of the Formless – 3.07
Hidden in Flesh – 4.25
A Presence Inexplicable – 3.55
Dirty Priest – 3.15
Spawn of Possession – 3.57
Inner Conflict – 2.58
Cabinet – 3.29
The Forbidden – 4.35
Church of Deviance – 3.30
Uncle Damfee – 4.10
Kokoonpano

Dennis Röndum – laulu, rummut
Jonas Karlsson – kitara
Jonas Bryssling – kitara, äänittäjä
Niklas Dewerud – basso
Magnus Sedenberg – äänittäjä, masteroija, miksaaja, tuottaja
Robert Ahrling – miksaaja, äänittäjä
Maxe Axelsson – masteroija
George "Grin" Prasinis – kansitaide
Sonny Stahlbalk – valokuvat
Jacoby – layout
Richard Yamos – logo
Arvostelut

The Metal Observer: 9/10
Aiheesta muualla

Albumi Cabinet Encyclopaedia Metallum -sivustolla (englanniksi)
Cabinet discogs.com -sivustolla
Christopher Kakooza

Christopher Kakooza (s. 15. marraskuuta 1952) on ugandalainen roomalaiskatolinen piispa. Hänet vihki papiksi Kampalan arkkihiippakuntaan Emmanuel Kiwanuka Nsubuga 3. kesäkuuta 1983. Hän sai 2. tammikuuta 1999 nimityksen Kampalan vihkipiispaksi ja Casae in Numidian titulaaripiispaksi. Hänet konsekroi John Baptist Kaggwan ja Matthias Ssekamaanyan avustama Emmanuel Wamala 17. huhtikuuta.
Chondró

| --- | --- |
Sijainti:  36°33′53″N, 26°24′06″E, Astypálaia Kálymnos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Korkein kohta:  73 m
Pinta-ala:  0,387 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Chondró (kreik. Χονδρό) on pieni Kreikan saari, joka kuuluu Dodekanesiaan ja sijaitsee lähellä Astypálaiaa. Saaren pinta-ala on noin 0,387 neliökilometriä ja se on asumaton (vuonna 2011). Hallinnollisesti Chondró kuuluu Astypálaian kuntaan, Kálymnoksen alueyksikköön ja Etelä-Egean saarten alueeseen.
Chondró sijaitsee Astypálaian eteläpuolella Análipsin kylän edustalla yhdessä pienemmän Glynón saaren kanssa. Chondrón ja Astypálaian erottaa noin 350 metriä leveä salmi. Saaren korkein kohta on 73 metriä merenpinnasta laskettuna.
Clinchamps-sur-Orne

Clinchamps-sur-Ornen kylää
Clinchamps-sur-Orne on kunta Calvadosin departementissa Basse-Normandien hallintoalueella Ranskassa. Kunnassa oli 969 asukasta vuoden 1999 väestönlaskennassa. Clinchamps-sur-Ornein pinta-ala on kuusi neliökilometriä.
Climério Almeida de Andrade

Climério Almeida de Andrade (26. helmikuuta 1924 – 24. toukokuuta 1981) oli brasilialainen roomalaiskatolinen piispa. Hänet vihittiin papiksi 27. kesäkuuta 1948 ja nimitettiin Vitória da Conquistan hiippakunnan piispaksi 24. syyskuuta 1962. Piispaksi vihkiminen seurasi 30. joulukuuta. Pääkonsekraattorina toimi Floréncio Cicinho Vieira, jota avustivat Caetano Antônio Lima dos Santos ja Walfrido Teixeira Vieira.
Almeida de Andrade osallistui Vatikaanin toiseen kirkolliskokoukseen. Hän kuoli 57-vuotiaana virassa.
Bundeszollverwaltung

| Saksan tulli > Bundeszollverwaltung |
| --- | --- |

Perustettu:  1949
Tyyppi:  tulli, talousviranomainen
Ministeriö:  valtiovarainministeriö
Päätoimi­paikka:  Bonn
Valtio:  Saksa
Aiheesta muualla
Sivusto
Bundeszollverwaltung on Saksan tulliviranomainen. Se on osa valtiovarainministeriötä ja on myös eräänlainen talousviranomainen. Tullin tehtävänä on hallinnoida liittovaltion veroja, suorittaa maksuvaatimuksia liittovaltion ja liittovaltion yhtiöiden puolesta, valvoa tavaroiden rajat ylittävää liikkumista sekä estää harmaata taloutta.
Yleistä

Tulli perustettiin Länsi-Saksassa vuonna 1949. Sen pääkonttori sijaitsee Bonnissa. Sillä on yli 48 000 työntekijää.
Tehtävä

Saksan tulli toimii tavararajavalvonnan lisäksi hyvin moninaisissa taloustehtävissä. Tulli perii tullimaksuja ja valmistusveroja, torjuu pimeää työtä, järjestäytynyttä rikollisuutta sekä savukkeiden, huumeiden ja aseiden salakuljetusta ja laitonta kauppaa sekä suojelee Euroopan teollisuutta ja Saksan työmarkkinoita. Näiden lisäksi tullin tehtävä on turvata myiden viranomaisten ohella yleistä turvallisuutta ja järjestystä.
Tullin auto uudessa sinisessä värityksessä
Käännös suomeksi
Carl August Grevesmöhlen

Carl August Grevesmöhlen
Carl August Grevesmöhlen (1753–1823) oli ruotsalainen virkamies. Hänestä tuli 1787 sihteeri ylitullihallitukseen, 1788 Svean hovioikeuden asessori ja 1791 valtakunnan maatullilaitoksen ylitirehtööri. Jostakin syystä tullijohtokunta erotti Grevesmöhlenin 1806 virasta toistaiseksi, jolloin hän kävi sen kimppuun kiihkeillä kirjoituksilla. Hallitus ei ottanut asiaa tutkittavaksi, vaan koetti saattaa sen unheeseen. Se huomio, minkä Grevesmöhlenin kirjoitukset olivat herättäneet, sai hänet jatkamaan kirjailijatointansa ajoittain julkaistuilla sanomalehtikirjoituksilla ja lentokirjasilla, joissa hän hyökkäsi milloin mitäkin vastaan. Jouduttuaan väittelyyn muun muassa revisionisihteeri Ludvig Boijen kanssa hän syyti tätä vastaan syytöksiä, mistä syntynyt oikeusjuttu päättyi siten, että Grevesmöhlen tuomittiin kunnian menettämiseen ja maanpakoon, Boije puolestaan vuoden vankeuteen. Grevesmöhlen lähti Norjaan, missä hän kuoli.
Aiheesta muualla

Grevesmöhlen, Carl August, Nordisk familjebok, Uggleupplagan. 10. palsta 280–281 (ruotsiksi)
Christelle Laura Douibi

Christelle Laura Douibi
Christelle Laura Douibi (s. 24. marraskuuta 1985) on algerialainen alppihiihtäjä, joka edusti Algeriaa vuoden 2006 talviolympialaisissa. Hän kilpaili syöksyssä, jossa hän jäi sijalle 40 ja super-G:ssä, jossa hänen sijoituksensa oli 51. Douibi oli ainoa nainen, joka edusti Afrikkaa kyseisissä olympialaisissa. Hän sai olla lipunkantajana olympialaisten avajaisissa ollessaan maansa ainoa edustaja kisoissa.
Chaz Williams

| Chaz Williams |
| --- | --- |

Henkilötiedot
Koko nimi:  Chaz Williams
Syntynyt: 6. huhtikuuta 1991 (ikä 33)
Kansalaisuus:   Yhdysvallat
Koripalloilija
Pelipaikka:  Takamies
Pituus:  175 cm
Paino:  75 kg
Nyk. joukkue:  King Szczecin
Sarja:  Polska Liga Koszykówki
Pelaajaura
Yliopistojoukkueet
2009−2010 2011−2014:   Hofstra  Massachusetts
Seurajoukkueet
2014 2015 2015 2016−2017 2017 2017−2018 2018−2019:   Eskişehir Basket  Maine Red Claws  Delaware 87ers  Lions de Genève  Korihait  Thor Thorlakshofn  King Szczecin
Chaz Williams (s. 6. huhtikuuta 1991) on yhdysvaltalainen koripalloilija, joka pelasi kaudella 2018–2019 Puolan pääsarjassa pelaavassa Thor Thorlakshofnissa. Hän pelasi yliopistouransa Hofstran ja Massachusettsin yliopistoissa. Pelipaikaltaan Williams on takamies.
Yliopistoura

Williams oli kaksinkertainen Vuoden konferenssipelaaja pelatessaan Bishop Fordin lukiossa Brooklynissa. Hän sitoutui läheiseen Hofstran yliopistoon, ja pääsi nopeasti joukkueen aloitusviisikkoon. Ensimmäisellä ja ainoalla kaudella Hofstran yliopistossa Williams teki keskiarvoikseen 9,8 pistettä ja 4,8 syöttöä ottelua kohden. Kesällä 2010 Williams siirtyi Massachusettsin yliopistoon.
Siirron myötä Williams ei pelannut kaudella 2010–2011. 2011–2012 Williams johdatti "UMassin" 25:een voittoon. Williams teki 16,9 pistettä, otti 4,4 levypalloa, antoi 6,2 syöttöä ja otti 2,2 riistoa ottelua kohden ja hänet nimitettiin kauden päätteeksi All-Atlantic 10 Konferenssin ykköstähdistöviisikkoon. Seuraavalla kaudella Williams nimitettiin jälleen tähdistöviisikkoon, kun hän teki 15,5 pistettä ja antoi 7,3 syöttöä per peli.
Kesällä 2013 Williams harkitsi osallistuvansa vuoden 2013 NBA:n varaustilaisuuteen, mutta UMassin päävalmentaja Derek Kellogg kertoi Williamsille, että hänet tultaisiin varaamaan vasta toisella kierroksella, joten Williams päätti pelata viimeisen kautensa yliopistossa ja johdattaa Massachusetts NCAA:n lopputurnaukseen ensimmäistä kertaa.
Seniorikaudellaan Williams johdatti Massachusettsin kuudennelle sijalle lopputurnauksessa. 13. helmikuuta 2014 Williams nimitettiin 30 finalistin joukkoon, jotka tavoittelisivat Vuoden yliopistopelaaja-palkinnosta.
Pelaajaura

9. elokuuta 2014 Williams teki sopimuksen turkkilaisen Eskisehir Basketin kanssa.Viiden pelin jälkeen seura ja Williams purkivat sopimuksen 14. marraskuuta 2014.
20. helmikuuta 2015 NBA:n kehitysliigassa pelaava Maine Red Claws hankki Williamsin. 8. maaliskuuta hänet kuitenkin vapautettiin joukkueesta.20. maaliskuuta Williamsin oikeudet hankki Delaware 87ers.
Kauden 2016–2017 Williams pelasi Sveitsin pääsarjassa Lions de Genèven riveissä.
Williams teki sopimuksen Suomeen ja Korisliigassa pelaavaan Korihaihin 2. heinäkuuta 2017 . 23. marraskuuta Williams halusi purkaa sopimuksensa Korihaiden kanssa vedoten perhesyihin. Williams ehti pelata Korihaiden paidassa 11 ottelua ja tehdä niissä 12,6 pistettä, 2,6 levypalloa ja 3,8 syöttöä ottelua kohden. Tammikuussa 2018 Williams teki sopimuksen Islannin pääsarjassa pelaavaan Thor Thorlakshofniin.
Kaudeksi 2018–2019 Williams siirtyi Puolaan King Szczecinin riveihin.
Christen Krogh

| Christen Krogh> Henkilötiedot |
| --- | --- |
Syntynyt: 12. marraskuuta 1965 (ikä 58) Trondheim, Norja
Ammatti:  tutkija, rehtori, kirjailija
Muut tiedot
Koulutus: Glasgow’n yliopisto Oslon yliopisto
Christen Krogh (s. 12. marraskuuta 1965 Trondheim) on norjalainen tutkija ja Oslomet-yliopiston rehtori vuodesta 2022. Hän on myös julkaissut rikosromaanin Kilskrift vuonna 2014. Krogh opiskeli tietotekniikkaa Glasgow’n yliopistossa ja väitteli tohtoriksi Oslon yliopistossa vuonna 1997.
Carlos Alberto Parreira

Carlos Alberto Parreira
Carlos Alberto Gomes Parreira (s. 27. helmikuuta 1943 Rio de Janeiro, Brasilia) on brasilialainen jalkapallovalmentaja. Hän on tehnyt yli 40-vuotisen uran jalkapallovalmentajana eri puolilla maailmaa. Uran suurin saavutus on maailmanmestaruus Brasilian maajoukkueen kanssa 1994.
Ura

Parreira johti vuoden 1994 jalkapallon MM-kisoissa Brasilian maajoukkueen voittoon ja hänet valittiin uudestaan Brasilian päävalmentajaksi vuoden 2006 kisoihin. Parreira on johtanut MM-kisoissa viiden eri maan joukkueita, Kuwaitia 1982, Yhdistyneitä arabiemiirikuntia 1990, Brasiliaa 1994, Saudi-Arabiaa 1998 ja Etelä-Afrikkaa 2010. Tähän saavutukseen on myös yltänyt Bora Milutinović.
Vuoden 1998 MM-kisoissa Parreira potkittiin pois Saudi-Arabian joukkueen johdosta kahden huonosti menneen ottelun jälkeen. Parreira oli toinen kisoissa pois potkituista valmentajista.
Parreira kieltäytyi toistuvasti valmentamasta vuoden 1998 ja 2002 MM-kisoissa Brasiliaa. Kuitenkin vuoden 2002 MM-kisojen jälkeen hän myöntyi valmentamaan joukkuetta tavoitteena puolustaa mestaruutta vuoden 2006 MM-kisoissa. Brasilian kisat menivät kuitenkin poskelleen ja Brasilia putosi jo puolivälierissä hävittyään Ranskalle. Parreira jätti tehtävänsä kisojen jälkeen.
Alkuvuodesta 2007 Parreira astui Etelä-Afrikan jalkapallomaajoukkueen päävalmentajan tehtäviin. Parreiran johdolla Etelä-Afrikka kuitenkin menestyi vaisusti Afrikan mestaruuskisoissa 2008 jääden alkulohkoon. Huhtikuussa 2008 Parreira ilmoitti jättävänsä tehtävät perhesyiden vuoksi. Eteläafrikkalaismedioiden mukaan Parreiran vaimo on sairastunut syöpään.
Huhtikuussa 2009 Parreira palasi Fluminensen päävalmentajaksi, mutta menestys seurassa jäi vaisuksi ja heinäkuussa 2009 hän sai potkut tehtävistään.
Joel Santanan saatua potkut Etelä-Afrikan maajoukkueen peräsimestä lokakuussa 2009 on Parreiran nimi noussut esille mahdollisena seuraajakandidaattina eikä hän ole kieltänyt huhuja. Sopimus vahvistettiin 23. lokakuuta. Parreira ei onnistunut hyvästä yrityksestä huolimatta viemään Etelä-Afrikkaa jatkoon kovasta alkulohkosta. Tappio Uruguaylle, tasapeli Meksikon kanssa ja voitto Ranskasta eivät riittäneet, joten Parreiran suojateista tuli ensimmäinen isäntämaajoukkue, joka putosi jo lohkovaiheessa. Putoamisen jälkeen Parreira ilmoitti lopettavansa yli 40 vuotta kestäneen valmennusuransa.
Marraskuun lopulla 2010 uutisoitiin, että Parreira olisi pyörtämässä lopettamispäätöksensä ja palaamassa valmennustehtäviin Chilen maajoukkuevalmentajaksi.  Myös hänen siirtymisestään Corinthiansin valmentajaksi kaudeksi 2011 on spekuloitu.
Seurat valmentajana

1967–1968 São Cristóvão
1968 Asante Kotoko
1968–1975 Ghanan jalkapallomaajoukkue
1975–1978 Fluminense
1978–1983 Kuwaitin jalkapallomaajoukkue
1983–1984 Brasilian jalkapallomaajoukkue
1984–1985 Fluminense
1985–1988 Arabiemiirikuntien jalkapallomaajoukkue
1988–1990 Saudi-Arabian jalkapallomaajoukkue
1990–1991 Arabiemiirikuntien jalkapallomaajoukkue
1991 Clube Atlético Bragantino
1991–1994 Brasilian jalkapallomaajoukkue
1994–1995 Valencia CF
1995–1996 Fenerbahçe SK
1996–1997 São Paulo Futebol Clube
1997–1998 MetroStars
1998–1999 Saudi-Arabian jalkapallomaajoukkue
1999–2000 Fluminense
2000–2001 Atlético Mineiro
2001–2002 Sport Club Internacional
2002–2003 Corinthians
2003–2006 Brasilian jalkapallomaajoukkue
2007–2008 Etelä-Afrikan jalkapallomaajoukkue
2009 Fluminense
2009–2010 Etelä-Afrikan jalkapallomaajoukkue
Meriitit valmentajana

Maailmanmestaruus: 1994
Confederations Cup: 2005
Etelä-Amerikan mestaruus: 2004
Pan-Amerikan mestaruuskisojen hopeaa: 2002
Christen Købke

Frederiksborg Slot ved Aftenbelysning (1835)
Christen Schiellerup Købke (26. toukokuuta 1810 Kööpenhamina – 7. helmikuuta 1848 Kööpenhamina) oli tanskalainen taidemaalari. Hän on maansa tunnetuimpia kansallisromantikkoja.
Leipurin pojaksi Kööpenhaminassa syntynyt Købke pääsi vuonna 1822 Kuninkaalliseen taideakatemiaan. Hänen varhaiseen tuotantoonsa lukeutuu Parti af Århus Domkirke (1829), joka nykyään kuuluu Kansallismuseon kokoelmiin. Varhaisessa tuotannossa ovat nähtävissä Christoffer Wilhelm Eckersbergilta saadut vaikutteet.
Vuonna 1837 Købke meni naimisiin puolisonsa Susanna Cecilien kanssa. Hänen myöhempi tuotantonsa, joka käsittää esimerkiksi italialaisia maisemamaalauksia, jäi vaille sen suurempaa suosiota, ja taiteilija kuoli keuhkokuumeeseen vain 37-vuotiaana. Hänet on haudattu Assistensin hautausmaalle Kööpenhaminaan.
Købken tuotanto on tunnettua myös hänen oman maansa ulkopuolella; sitä on ollut nähtävillä muun muassa J. Paul Getty Museumissa Kaliforniassa.